পেশায় কৃষক ইদরিস বলেন, ছেলের ওপর হামলার খবর পেয়ে পটুয়াখালী থেকে তিনি ঢাকায় এসেছেন। জমি বিক্রি করে ছেলেকে ঢাকা বিশ্ববিদ্যালয়ের ইংরেজি বিভাগে ভর্তি করিয়েছেন। আন্দোলনে যোগ দেওয়ায় ডিবি পুলিশ নুরুকে তুলে নিয়ে যায়। এক ঘণ্টা পরে তারা তাকে ছেড়ে দেয়। নিজের বিশ্ববিদ্যালয়ে তাকে পেটানো হয়েছে। তার সারা শরীরে এত ব্যথা যে নিজে উঠেও দাঁড়াতে পারছে না। ঢাকা মেডিকেল কলেজ হাসপাতাল থেকে তাকে তাড়িয়ে দেওয়া হয়েছে।